ایران-دا اؤتن گون عرضینده 191 نفر کوروناویروس‌دان (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، حالبوکی اؤنجکی گون عرضینده ایران-دا 177 نفر کروناویروس‌دان دونیاسینی دییشمیشدی.
سادات لاری علاوه ائدیب کی، بونونلا دا ایران-دا بو ویروس‌دان اؤلن‌لرین سایی 53 مین 816 نفره یوکسلیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 6 مین 151 نفر کوروناویریسا یولوخوب. بئله‌لیکله ایران-دا بو ویروسا یولوخان‌لارین سایی 1 میلیون 164 مین 535 نفره چاتیب. ویروس داشیییجیلاریندان‌ 5 مین 519 نفرین وضعیتی آغیردیر.
سادات لاری قئید ائدیب کی، ایران-دا ایندییه‌دک 894 مین 366 نفر کوروناویروس‌دان ساغالیب.
ایران-دا ایندییه‌دک 7،09 میلیون‌دان چوخ تشخیص تستی حیاتا کئچیریلیب.
